
Ang Panimuia 

Ang papuri ay kay Allah, ang Panginoon ng lahat ng 
mga nilalang. Ang pagpapala at pagbati ni Allah ay 
sumakay Muhammad at gayon din sa lahat ng kanyang 
mag-anak at mga kasamahan. 

Inihahandog namin sa iyo, kapatid na Muslim, ang 
aklat na ito na tumatalakay sa ilang mahahalagang 
bagay tungkol sa pananampalatyang Islam na 
kailangang malaman ng bawat Muslim at isagawa sa 
abot ng kakayahan upang masunod ang mga alituntunin 
ng Islam. 

Ginawa naming maikli ang aklat na ito upang 
maging madaling basahin at unawain. Dapat na iyong 
mabatid na ang aklat ito ay magbibigay sa iyo ng maliit 
na bahagi lamang ng bawat paksa at hindi nito 
tatalakayan ang lahat ng mga patakaran at alituntunin 
na may kaugnayan sa paksang iyon. Bumatay at sumipi 
kami sa Banal na Qur'an at Sunnah ng Propeta (SAS) 
na siyang dalawang pangunahing pinagkukunan ng mga 
katuruan ng Islam 

Hinihiling namin kay Allah na nawa'y makinabang 
ang babasa sa aklat na ito. Hinihiling din namin sa 
Kanya, luwalhatiin Siya, na nawa'y tulungan Niya kami 
na makapagiathala ng iba pang mga aklat na 
maglalaman ng higit na maraming detalye. 

Pagpalain ni Allah ang aming Propetang si 
Muhammad. 



1. Ang Katapatan at Takot kay Allah 



Ang sabi ni Allah: 

At walang ipinag-utos sa kanila kundi sambahin 
nila nang tapat si Allah at Siya lamang ang sundin. 

(98:5) 

Sabihin mo, 'Si Allah ang sinasamba ko nang 
tapat atSiya lamang ang aking sinusunod ' (39: 14) 

Sabihin mo, 'Kung itago man ninyo ang 
nilalaman ng inyong mga puso o ihayag ito, 
nalalaman pa rin ito ni Allalu ' (3 :29) 

Tunay na kay Allah ay walang maitatagong 
anumang bagay, sa langit man o sa lupa. (3:5) 

Ang sabi ni Umar ibn Al-Khattab (RA)*: Narinig 
ko ang Sugo ni Allah (SAS) na nagsabing, 'Ang 
halaga ng mga gawa ay nakabatay sa mga layunin 
at ang 

* Ang paglikas (Hijrah sa wikang Arabe) sa Isiam ay ang paglipat mula sa 
Iupain ng mga di-MusIim papunta sa lupain ng mga Muslim. Ang paglikas ay isang 
uri ng pagsamba. Nasabi ng Sugo (SAS) ang Hadith na ito nang siya ay lumikas 
mula sa Makkah patungong Madinah kasama ng maraming mga Muslim. Subalit 
mayroong mga Muslim na sumama sa paglikas na ang nilalayon ay ang mga 
makamundong bagay. Nilinaw ng Sugo (SAS) na ang gagantimpalaan ni Allah ay 
ang lumikas upang matakasan ang mga taong pumipigil sa pagtupad niya ng 
kanyang relihiyon. Ang Hadith na ito ay sumasaklaw rin sa lahat ng mga gawa. Kaya 
kung ang gawa ay alang-alang kay Allah, bibigyan ni Ailah ng gantimpala ang isang 
mananampalataya para sa kanyang nagawa. Kapag hindi dalisay ang layunin, si 
Allah naman ay walang pangangailangan sa katamabal na mnatambal sa Kanya. 

bawat tao ay gagantimpalaan ayon sa kanyang 
nilayon. Kaya ang sinuman na lumikas alang-alang 
kay Allah at sa Sugo Nito, ang kanyang paglikas ay 
para kay AUah at sa Sugo Nito. At ang sinuman na 
lumikas alang-alang sa makamundong bagay upang 
ito ay makamit o alang-alang sa isang babae upang 
ito ay mapangasawa, ang halaga ng kanyang 
paglikas ay ayon sa kanyang nilayon.* 

Ayon kay Abu Hurayrah (RA), sinabi ng Sugo 
(SAS) na: Hindi tinitingnan ni AUah ang inyong 
mga katawan 

ni ang inyong mga anyo subalit ang tinitingnan 
Niya ay ang inyong mga puso at ang inyong mga 
gawa. 

Ayon kay Abu Dharr (RA), sinabi ng Sugo (SAS) 

na: 

Ang taong lalong karapat-dapat sa aking 
pamamagitan sa araw ng paghuhukom ay ang 
nagsabi ng "La Ilaha Hlallah" (Walang tunay na 
Diyos kundi si Allah) nang tapat buhat sa kanyang 
puso. 

Ayon muli kay Abu Hurayrah (RA), sinabi ng Sugo 
ni Allah (SAS) na: Matakot ka kay Allah saan ka 
man naroon. Pasundan mo ang masamang gawa ng 
mabuting gawa na bubura rito. Pakitunguhan mo 
ang mga tao ng mabuting asal. 



6 



Ang mga Aral 

1. Ang katapatan ay ang kondisyon upang 
matanggap ang mabuting gawa at ang dahilan kung 
bakit pinararami pang lalo ni Allah ang gantimpala ay 
nakasalalay rin dito. 

2. Si Allah ay hindi nangangailangan ng katambal sa 
pagsamaba at hindi Niya tatanggapin ang anuman kung 
hindi rin lamang tapat na ginawa para sa Kanya. Ito ay 
batay sa sinabi ni Allah sa Hadith Qudsi: ,f Ang 
sinumang gumawa ng isang gawain alang-alang sa 
akin at sa itinanambal niya sa Akin, iiwan ko siya 
kasama ng kanyang ginawa. M 

3. Kailangang magkaroon ng takot at maging 
matapat kay Allah sa lahat ng sandali yaman din lamang 
na walang anumang bagay na nalilingid sa kanya 
maging sa lupa man o sa langit. 

2. Ang Shirk at ang Tawheed 

Ang sabi ni Allah: 

Tunay na ang shirk (pagtatambal kay attah) ay 
totoong isang malaking kawalan ng katarungang. 

(31:13) 

At naipahayag sa iyo (Muhammad), at gayon din 
sa mga nauna sa iyo, na kung ikaw ay magtatambal 
kay Allah ay totoong. mawawalan ng saysay ang 

iyong gawa at ikaw ay mapabibilang sa mga talunan. 

(39:65) 

Nilalang Ko lamang ang jinn at tao upang Ako'y 
kanilang sambahin. (51:56) 

At nagpadala kami sa bawat bansa ng sugo na 
(ang ipinangangaral ay): ' 'Sambahin ninyo si Allah 
at iwaksi ninyo ang mga diyos-diyusan* ff (16:36) 

Ayon kay Jabir (RA), sinabi ng Sugo ni Allah 
(SAS) na: Ang sinumang makatagpo si Allah nang 
hindi niya Ito tinatambalan ng anuman ay papasok 
sa paraiso. At ang sinumang makatagpo si Allah 
nang tinatambalan niya Ito ng anuman ay papasok 
sa impiyerno. 

Ayon kay Abu Hurayrah (RA), sinabi ng Sugo 
(SAS) na Pangilagan ninyo ang pitong mortal na 
kasalanan. Ang sabi nila, 'O Sugo ni Allah, Ano- 
ano po ang mga iyon? 1 Ang sabi niya, 'Ang 
pagtatambal kay AUah, . . 

Ayon kay Mu'adh bin Jabal (RA): Habang ako 
noon ay nakaangkas sa likuran ng Propeta (SAS) 
nang siya ay nakasakay sa isang asno, sinabi niya 
(sa akin), f O Mu f adh, Nalalaman mo ba ang 
karapatan ni Allah sa mga tao at ang karapatan ng 
mga tao kay AHah? f Ang sabi ko, 'Si Allah po at 
(kayo na) Kanyang sugo ang lalong nakaaalam. 1 
Ang sabi niya (SAS), 'Karapatan ni Allah sa mga 

tao na Siya ay sambahin nila at hindi tambalan ng 
anuman at karapatan naman ng mga tao kay Allah 
na hindi Niya parurusahan ang sinumang hindi 
nagtatambal ng anuman sa Kanya . . / 

Ang mga Aral 

1. Ang shirk ay mapanganib at hindi ito 
mapapatawad kung hindi pagsisihan. Ito ay hindi 
katulad ng ibang mga kasalanan na maaaring 
mapatawad kung nanaisin ni Allah. 

2. Ang sinumang mamatay na ang kasalanan ay 
shirk, mawawalan ng saysay at halaga ang kanyang 
gawa. Ang shirk ang siyang dahilan kung bakit 
mananatili ang isang tao sa impiyerno magpakailan 
man. 

3. Ang tawheed (Pagsamba kay Ailah lamang) ang 
siyang dahilan kung bakit nilalang ang jinn at tao at ito 
rin ang pinakapangunahing dahilan ng pagpasok sa 
paraiso at ang dahilan ng kaligtasan sa impiyerno. 

3. Ang Panganib ng Pagpapakitang-tao 
Sapagkat Ito'y Isang Uri ng Shirk 

Ang sabi ni Allah: 

Kaya kapighatian sa mga (ipokritong) 
nagdadasal, na inaantala ang kanilang dasal, na 
gumagawa ng mabuti upang makita (ng mga tao) } 
ngunit tumatanggi namang magbigay ng katiting na 
tulong. (107:4-7) 

Ayon kay Abu Sa'eed bin Fudalah (RA): Narinig 
ko ang Sugo ni Allah (SAS) na nagsabing: "Kapag 
tinipon na ni Allah ang buong sangkatauhan sa 
araw ng paghuhukom, ang araw na walang 
alinlangang darating, may isang mananawagan na 
magsasabing, f Ang sinumang gumawa alang-alang 
kay AUah at sa anumang itinambal niya kay Allah, 
hingin niya ang kanyang gantimpala sa itinambal 
niya kay AUah. Si Allah ay hindi nangangailangan 
ng mga katambaL ,M 

Ayon kay Abu Sa'eed Al-Khudree (RA): 
Pumunta sa amin ang Sugo ni Allah (SAS) habang 
pinag-uusapan namin ang tungkol sa bulaang 
Kristo (Al-Maseeh Ad-Dajjal) at ang sabi niya 
(SAS), 'Hindi ba't nais ninyong ipagbigay-alam ko 
sa inyo ang sa tingin ko'y lalong nakatatakot para 
sa inyo kaysa bulaang Kristo?' Kaya ang sabi 

namin, f Opo, Sugo ni Allah.' Ang sabi niya, f Ang 
tagong shirk. (Ang halimbawa nito ay) kapag 
nagsagawa ang isang tao ng Salah ay pinagaganda 
niya ang pagsasagawa kapag nakita niyang may 
nakatingin sa kanya/ 

Ang mga aral 

1. Ang lahat ay binibigyang-babala laban sa 
pagpapakitang-tao at ang mga nagpapakitang-tao ay 
binibigyan ng mariing banta. 

2. Ang tao ay maaaring makagawa ng 
pagpapakitang tao nang hindi niya namamalayan, kaya 
dapat maging maingat. 

3. Ang gawa ng nagpapakitang-tao ay tatanggihan 
at hindi katanggap-tanggap. 

4. Ang pangamba ng Propeta (SAS) na ang 
kanyang mga kasamahan (Sahabah) ay magkasala ng 
pagkakasalang pagpapakitang-tao, sa kabila ng lahat na 
sila ang pinakamainam na nilikha matapos ang mga 
propeta, ay nagpapahiwatig kung gaano kapanganib 
ang pagpapakitang-tao. 

4. Ang Panalangin 

Ang sabi ni Allah: 

At ang sabi ng inyong Panginoon, 'Manalangin 
kayo sa Akin, diringgin Ko kayo. ' (40: 60) 

At kapag tatanungin ka ng Aking mga lingkod 
hinggil sa Akin (ay sabihin mo sa kanita), 'Ako'y 
malapit Dinidinig ko ang panalangin ng 
nananalangin kapag siya ay nanalangin saAkin.' 

(2:186) 

Manalangin kayo sa inyong Panginoon nang 
taimtim at palihinu Hindi Niya minamahal ang 
mapagmalabis (sa panalangin). (7:55) 

Ayon kay Nu'man bin Basheer (RA), sinabi ng Sugo 
(SAA) na: Ang panalangin ay ang pagsamba. 

Ayon kay Abu Hurayrah (RA), sinabi ng Sugo 
(SAS) na: Ang tao ay nagiging napakalapit sa 
kanyang Panginoon habang ito ay nakapatirapa. 
Kaya damihan ninyo ang panalangin habang 
nakapatirapa. 

Ayon kay Aishah (RA) Ang gustong panalangin 
ng Sugo ni AHah (SAS) ay ang maikli at 
makahulugan at ang maliban pa rito ay hindi niya 
ginagawa. 

Ayon kay Ubadah bin As-Samit (RA), sinabi ng 
Sugo ni Allah (SAS) na: Walang lingkod na Muslim 
na nananalangin ng isang panalangin na hindi 
ibinibigay ni Allah sa kanya ang kanyang hinihingi, 
o inilalaan ni Allah para sa kanya para sa kabilang 
buhay ang mas mainam pa sa kanyang 
ipinanalangin, o ilalayo Nito sa kanya ang isang 
masamang bagay na katumbas ng ipinanalangin 
niya, hangga't hindi siya nananalangin ng masama 
o ng ikasisira ng ugnayang pampamilya. 

Ayon pa rin sa kanya, sinabi ng Sugo ni Allah 
(SAS): Ang panalangin ng isang Muslim para sa 
kanyang kapatid (sa pananampalataya), habang ito 
ay wala, ay dinidinig. Sa tabi ng kanyang ulo ay 
may isang anghel na nakatalaga (upang magsabi ng 
Amen), Sa tuwing mananalangin siya ng mabuti 
para sa kanyang kapatid, ang sinasabi ng 
nakatalagang anghel ay: f Amen. At sumaiyo ang 
katulad ng ipinanalangin mo.' 

Ang mga Aral 

1 . Ang panalangin ay pagsambang hindi puwedeng 
ibaling sa iba maliban kay Allah. Ang sinumang 
magbaling ng panalangin sa iba maliban kay Allah ay 
nagtambal kay Allah. Dapat na malamang ang 
panalangin ay may dakilang kalagayan dahil itinuring ito 

ng Sugo (SAS) na pagsamba o pinakadakilang uri ng 
pagsamba. 

2. Mas mainam na hinaan ang tinig sa panalangin. 
Mainam ding manalangin sa pamamagitan ng mga 
malamang pangungusap ~ ang panalanging gumagamit 
ng kaunting salita ngunit puno ng kahulugan. 

3. Ang tao ay pinaaalalahanang huwag manalangin 
laban sa kanyang sarili o pag-aari o anak. 

4. Mainam ang manalangin para sa mga kapatid na 
Muslim habang sila ay wala. 

5. Kapag nananalangin ang isang tao, hindi 
nangangahulugang matutupad kaagad ang kanyang 
hinihiling. Maaaring ilayo sa kanya ang isang masamang 
bagay na katulad ng ipinanalangin niyang ilayo sa kanya 
o ang katuparan ng kanyang panalangin ay ilalaan sa 
kanya para sa kabilang buhay at saka ibibigay sa araw 
na iyon na lalo niyang kailangan. 

6. Ang pagkain o paggamit ng mga bagay na nabili 
ng perang galing sa ipinagbabawal (gaya ng sugal, 
nakaw, at iba pa) ay ilan sa mga nagsisilbing sagabal 
upang matugon ang panalangin. 



14 



5. Ang Karunungan 



Ang sabi ni Allah; 

Sabihin mo, 'Magkapantay ba ang mga 
nakaaalam at ang mga hindi nakaaalam?' (39:3) 

Itinaas ni Allah ang mga antas ng mga 
sumasampalataya sa inyo at ang mga pinagkalooban 
ng karunungan. (58:11) 

At sabihin mo, 'Panginoon ko, dagdagan mo po 
ang aking karunungan. ' (20; 1 14) 

Ang natatakot lamang kay Allah, sa Kanyang 
mga lingkod, ay ang may mga karunungan. (35:27) 

Ayon kay Mu'awiyah (RA), sinabi ng Sugo ni Allah 
(SAS) na: Kapag ginusto ni Allah ang kabutihan sa 
isang tao, bibigyan niya ito ng karunungan sa 
Relihiyon. 

Ayon kay Anas (RA), sinabi ng Propeta (SAS) na: 
Ang sinumang magturo ng isang karunungan, 
kakamtin niya ang katulad ng gantimpala ng taong 
gumawa ayon sa kanyang itinuro ngunit walang 
mababawas sa gantimpala ng taong iyon. 

Ayon kay Abu Hurayrah (RA), sinabi ng Sugo ni 
Allah (SAS)na: Kapag namatay ang anak ni Adam 
(tao), humihinto ang kanyang gawa maliban sa 
tatlo, kawanggawa na tuloy-tuloy (na kanyang 

naiwan), o karunungang napakikinabangan (na 
kanyang naiwan), o mabuting anak na 
nananalangin para sa kanya. 

Ayon kay Sahl bin Sa'd (RA), sinabi ng Sugo ni 
Allah (SAS) na: Isinusumpa ko kay Allah, ang 
mapatnubayan ni AUah ang isang tao sa 
pamamagitan mo ay mas mainam pa sa 
pinakamahal na ari-ariang (maaaring ariin ng 
isang tao.) 

Ayon kay Abdullah bin Amr bin Al-Ass (RA), sinabi 
ng Sugo ni Allah (SAS) na: Iparating ninyo ang 
tungkol sa akin, kahit isang talata lamang ng 
Qur f an. 

Ang mga Aral 

1 . Inilahad sa mga talata ng Qur'an at mga Hadeeth 
na nabanggit ang kahalagahan ng karunungan at ng may 
mga karunungan. Na kapag ginusto ni Allah ang 
kabutihan sa isang tao, bibigyan niya ito ng karunungan 
sa Relihiyon. Na ang paghahanap ng karunungan ay isa 
sa mga dahilan ng pagpasok sa paraiso. 

2. Malaki ang gantimpala sa pagtuturo sa mga tao, 
pagpatnubay sa kanila sa kabutihan, at pagpaparating sa 
kanila ng karunungan kahit kaunti lamang. 

3. Na ang paghahanap ng karunungan ay mas 
mainam pa sa mga pagsamabang di-obligatory. 

4. Maging masigasig na palakihin ang mga bata 
ayon sa Islam. 

6. Ang Pag-aatas sa Mabuti at ang 
Pagbabawal sa Masama 

Ang sabi ni Allah: 

Kayo (mga mananampalataya) ang pinakamainam 
na bansang pinalitaw sa sangkatauhan. Iniaatas 
ninyo ang mabuti at ipinagbabawal ninyo ang 
masama at sumasampalataya kayo kay Allalu (3:110) 

Dapat magkaroon mula sa inyo ng pangkat ng 
mga taong mag-aanyaya sa kagalingan at mag-aatas 
sa mabuti at magbabawal sa masameu At ang mga 
iyon ang mga magtatagumpay. (3:104) 

Ayon Kay Abu Sa'eed Al-Khudree (RA), narinig 
niya ang Sugo ni Allah na nagsabing: Ang sinuman sa 
inyong makakita ng masama, baguhin niya iyon sa 
pamamagitan ng kanyang kamay. Ngunit kung 
hindi niya kaya, (baguhin niya) sa pamamagitan ng 
kanyang dila. (Ang ibig sabihin ay pagsabihan niya 
ang gumagawa ng raasama.) Ngunit kung hindi pa 
rin niya kaya, isapuso na lamang niya na iyon ay 
masama, subalit iyan ang pinakamahinang 
pananampalataya. 

Ayon Kay Hudhayfah (RA), sinabi ng Propeta 
(SAS) na: Nanunumpa ako kay Allah na nasa 
Kanyang mga kamay ang aking kaluluwa, dapat 
ninyong iatas ang mabuti at ipagbawal ang masama 
at kung hindi, di-maglaiaon ay padadalhan kayo ni 
Allah ng parusang buhat sa Kanya at kung kayo 
man ay mananalangin, hindi kayo diringgin. 

Ayon kay Abu Bakr As-Siddeq (RA), narinig niya 
ang Sugo ni Allah (SAS) na nagsabing: Tunayna 
kapag nakakita ang mga tao ng isang taong 
gumagawa ng masama at hindi nila iyon pinigilan, 
silang lahat ay halos sama-samang parurusahan ni 
Allah. 

Ang mga Aral 

1 . Ang pag-aatas sa mabuti at ang pagbabawal sa 
masama ay isang dahilan ng tagumpay. 

2. Tungkulin ng sinumang makakita ng masama na 
iyon ay kanyang baguhin ayon sa kanyang kakayahan. 

3. Ang pagtakwil sa masama sa pamamagitan ng 
kamay (lakas) ay tungkulin ng sinumang nagtataglay ng 
kapagyarihan tulad ng ama sa kanyang tahanan o ng 
isang pinuno o ng sinumang pumapangalawa sa kanila. 

4. Sa pagtatakwil sa masama sa pamamagitan ng 
puso, kailangang kasuklaman at layuan ang masama. 

5. Ang pagtalikod sa pag-aatas sa mabuti at 
pagbabawala sa masama ay isang dahilan kungbakit 

nahahadlangang matugon ang panalangin at ito ay isa 
ring dahilan kung bakit nagpapadala si Allah ng parusa. 

7. Ang Wastong Paraan ng Pag-aatas sa 
Mabuti at Pagbabawal sa Masama 

Ang sabi ni Allah: 

Mag-anyaya ka sa landas ng iyong Panginoon 
(Islam) sa pamamagitan ng dunong at magandang 
pangangaral at makipagtalo ka sa kanila sa paraang 
pinakamagandeu (16:125) 

At dahil sa habag huhat kay Allah, naging 
banayad ang iyong pakikitungo sa kanila. At kung 
nagkataong ikaw ay mabagsik at matigas ang puso, 
magsisilayuan sila sa iyong paligid (3 : 1 59) 

Ayon kay A'ishah (RA), sinabi ng Sugo ni Allah 
(SAS) na: Tunay na si Allah ay mabait at ibig Niya 
ang kabaitan sa lahat ng bagay. 

Ayon pa rin kay A'ishah (RA), sinabi ng Propeta 
(SAS) na: Ang anumang bagay ay gumaganda 
kapag sinamahan ng kabaitan at ito ay pumapangit 
kapag inalisan ng kabaitan. 

Ayon kay Jareer bin Abdullah (RA), sinabi ng Sugo 
(SAS) na: Ang sinumang napagkaitan ng kabaitan 
ay napagkaitan ng lahat ng kabutihan, 

Ang mga Aral 

1. Ang isang Muslim ay hinihimok na maging 
mabait at gamitin ang dunong sa pag-aanyaya sa Islam 
at sa pag-aatas sa mabuti at pagbabawal sa masama. 

2. Ang paggamit ng kabagsikan sa mga tao ay 
maaaring maging dahilan ng hindi nila pagtanggap sa 
katotohanan. 

8. Ang Pagiging Mabuti sa mga 
Magulang 

Ang sabi ni Allah: 

At itinagubilin namin sa tao na maging mabuti 
sa kanyang mga magulang ... (29:8) 

At iniatas ng iyong Panginoon na wala kayong 
sasambahin kundi Siya lamang at (inatasan Niya rin 
kayo) na maging mabait sa mga magulang. Kung 
ang isa sa kanila o kapwa sila ay dinatnan ng 
katandaan sa iyong piling, huwag mo silang 
pagsalitaan ng lapastangang salita at huwag mo 
silang bulyawan sa halip ay kausapin mo sila sa 
pamamagitan ng mapitagang pangungusap. (17:23) 

At itinagubilin namin sa tao na (maging 
masunurin at mabuti) sa mga magulang. Ang 
kanyang ina ang nagdala sa kanya (sa sinapupunan 
nito) na nanghina ng nanghina (noong siya f y 

ipinagbubuntis) at ang pag-awat sa pagpapasuso sa 
kanya ay tumagal ng dalawang taon. (Kaya) 
magpasalamat ka sa Akin (Allah) at sa iyong mga 
magulang. .. (31:14) 

Ayon kay Abdullah bin Mas'ood (RA): Tinanong 
ko ang Propeta (SAS): "Ano pong gawain ang 
pinakamainam?" Ang sabi niya: "Ang pagsagawa 
ng salah sa takdang oras nito." Ang sabi ko: "Ano 
pa po?" Ang sabi niya: "Ang pag-gawa ng mabuti 
sa mga magulang." Ang sabi ko muli: "Ano pa 
po?" Ang sabi muli niya: "Ang pakikipaglaban 
(Jihad) alang-alang kay AUah." 

Ayon kay Abu Hurayrah (RA): May isang 
lalaking dumating sa Sugo ni Allah na ang sabi ay: 
"O Sugo ni Allah, sino po sa mga tao ang lalong 
karapat-dapat sa aking magandang pakikisama? 
Ang sabi niya (SAS): "Ang iyong ina." Ang sabi ng 
lalaki: "Sino pa po?" Ang sabi niya (SAS): "Ang 
iyong ina." Ang sabi muli ng lalaki: "Sino pa po?" 
Ang sabi niya (SAS): "Ang iyong ina." Ang sabi 
muli ng lalaki: "Sino pa po?" Ang sabi niya (SAS): 
"Ang iyong ama." 

Ang mga Aral 

1. Malaki ang pag-galang ng Islam sa mga 
magulang at ipinag-uutos nito sa isang Muslim na 
sundin ang kanyang mga magulang at hinihimok din 
siya nito na maging mabuti sa kanila. 

2. Ang pinaka-ibig ni Allah sa lahat ng mga gawain 
matapos ang salah na isinagawa sa takdang oras nito ay 
ang paggawa ng mabuti sa mga magulang. 

3. Ang isang Muslim ay binibigyan ng mariing 
babala na huwag maging suwail sa mga magulang, 
huwag maging magaspang sa pakikipag-usap sa kanila, 
at huwag silang pagmaktulan. 

4. Tinalakay rin dito na sa pagiging mabuti at 
masunurin sa mga magulang ang ina ay una kaysa ama. 

9. Ang Kagandahang Asal 

Ang sabi ni Allah: 

At tunay na ikaw (Muhammad) ay nasa mataas 
na antas ng kaasalan. (68:4) 

At dahil sa habag buhat kay Allah, naging 
banayad ang iyong pakikitungo sa kanileu At kung 
nagkataong ikaw ay mabagsik at matigas ang puso, 
magsisilayuan siia sa iyong paligid (3 :159) 

Ayon kay Abu Darda' (RA), sinabi ng Propeta 
(SAS) na: Wala nang mas mabigat pang bagay sa 
timbangan ng mananampalatayang lingkod ni 
Allah sa araw ng paghuhukom kaysa kagandahang 
asal. Kinasusuklaman ni Allah ang nagsasalita ng 
mahalay at masama. 

Ayon sa sinabi ni Abu Hurayrah (RA): Tinanong 
ang Sugo (SAS) kung ano ang pinakamaraming 
sanhi ng pagpasok ng mga tao sa paraiso. Kaya ang 
sabi niya (SAS), 'Ang takot kay Allah at 
kagandahang asal,* 

Ayon kay Abu Hurayrah (RA), sinabi ng Sugo ni 
Allah (SAS) na: Ang may pinakaganap ang 
pananampalataya sa mga mananampalataya ay ang 
may pinakamagandang asal sa kanila. At ang 
pinakamabuti sa inyo ay ang pinakamabuti sa 
kanilang mga may-bahay. 

Ayon kay A'ishah (RA), narinig niya ang Sugo ni 
Allah (SAS) na nagsabing: Maaabot ng 

mananampalataya sa pamamagitan ng kanyang 
mabuting asal ang antas ng taong parating 
nagdarasal (ng mga dasal na di-obligatory) at 
parating nag-aayuno (ng mga pag-aayunong di- 
obligatory). 

Ang mga Aral 

1. Inilahad dito ang kagandahang asal ng Sugo 
(SAS). 

2. Ang kagandahang asal ay mahalaga. At ito rin 
ang isa sa dahilan ng pagpasok ng tao sa paraiso at 
kung bakit itinataas ang kanyang antas. Ang lahat ng 
mga gawa ay titimbangin sa araw ng paghuhukom at 
ang pinakamabigat sa timbangan ng isang Muslim ay 
ang kanyang takot kay Allah at ang kanyang 
kagandahang asal. 

3. Hinihimok ng Islam ang Muslim na maging 
mabuti sa salita at sa gawa at nagbibigay-babala ito 
laban sa masagwang salita at gawa. 

4. Mahalaga ang mabuting pagsasama ng mag- 
asawa. 

5. Ang pananampalataya (Iman) ay nadadagdagan 
sa pagsunod kay Allah at nababawasan sa pagsuway sa 
Kanya. 

10. Ang Kahinahunan at Kabaitan 

Ang sabi ni Allah: 

At dahil sa habag buhat kay Allah, naging 
banayad ang iyong pakikitungo sa kanileu At kung 
nagkataong ikaw ay mabagsik at matigas ang puso, 
magsisilayuan sila sa iyong paligid (3 :159) 

Ayon kay A'ishah (RA), sinabi ng Sugo ni Allah 
(SAS) na: Tunay na si AHah ay mabait at ibig Niya 
ang kabaitan sa lahat ng bagay. 

Ayon kay Ibnu Abbas (RA), ang Sugo ni Allah 
(SAS) ay nagsabi kay Abdulqays Ashajj (RA) na: Ikaw 
ay nagtataglay ng dalawang katangiang gusto ni 
Allah: ang pagtitimpi at ang kahinahunan. 

Ayon kay Aishah (RA), sinabi ng Propeta (SAS) 

na: 

Ang anumang bagay ay gumaganda kapag 
sinamahan ng kabaitan at ito ay pumapangit kapag 
inalisan ng kabaitan. 

Ayon kay Jareer bin Abdullah (RA), sinabi ng Sugo 
(SAS) na: Ang sinumang napagkaitan ng kabaitan 
ay napagkaitan ng Iahat ng kabutihan. 

Ang mga Aral 

1 . Ibig ni Allah ang kabaitan at ito ang dahilan ng 
paglapit ng mabuting bagay. 

2. Ang kabaitan at kaluwagan sa pakikitungo sa 
kapwa ay ilan sa mga katangian ng mga taong 
karapatdapat sa paraiso. 

3. Mahalaga ang kahinahunan at dapat iwasan ang 

galit. 

11. Ang Awa 

Ang sabi ni Allah hinggil sa kanyang Propetang si 
Muhammad (SAS): 

Sa mga mananampalataya (si Muhammad) ay 
napakamahabagin at maawain. (9: 128) 

Ang sabi naman ni Allah hinggil sa mga 
mananampalataya: 

(Ang mga mananampalataya) ay mga maaawain 
saisa'tisa. (48:29) 

Ayon kay Jareer bin Abdullah (RA): Ang sabi ng 
Sugo ni Allah (SAS): M Hindi kahahabagan ni Allah 
ang hindi (marunong) mahabag sa mga tao." 

Ayon kay Abu Hurayrah (RA): Narinig ko si Abui 
Qasim (isa sa mga taguri kay Propeta Muhammad 
(SAS)) na nagsabing: "Walang pinagkakaitan ng 
awa kundi ang sawing-palad." 

Ang mga Aral 

1. Ang pagiging maawain ay isa sa mga katangian 
ng mga mananampalataya. 

2. Ang taong marunong maawa ay kaaawaan din ni 
Allah. 

3. Ang pagkawala ng awa sa puso ay tanda ng 
pagiging sawing-palad ng isang tao. 

12. Ang Pagbabawal sa Pang-aapi 

Ang sabi ni Allah: 

Ang mga mang-aapi ay mawawalan ng kaibigan 
at tagapamagitang masusunod (40 :38) 

Ayon kay Abu Hurayrah (RA), sinabi ng Propeta 
(SAS) na si Allah ay nagsabing: O Aking mga 
lingkod, ipinagbawal Ko sa Aking sarili ang pang- 
aapi at ginawa Ko rin itong bawal sa inyo, kaya 
huwag kayong mag-apihan . . . 

Ayon kay Jabir (RA), sinabi ng Sugo ni Allah 
(SAS) na: Pangilagan ninyo ang pang-aapi 
sapagkat ang pang-aapi ay magiging mga 
kadiliman sa araw ng paghuhukom . . . 

Ayon kay Mu'adh bin Jabal (RA), sinabi ng Sugo ni 
Allah (SAS) na: Pangilagan ninyo ang panalangin 
ng naapi sapagkat walang hadlang sa pagitan ng 
kanyang panalangin at ni Allah. 

Ayon kay Abu Hurayrah (RA), sinabi ng Propeta 
(SAS): Ang sinumang nakagawa ng pang-aapi (o 
inhustisya) sa kanyang kapwa, sa karangalan nito o 
maging ano pa man iyon, nararapat siyang humingi 
ng kapatawaran dito bago dumating ang araw (ng 
pagkabuhay na muli) na wala nang halaga ang 
salapi (upang ipambayad sa nagawang masama). 
Kung siya ay may mabuting gawa, iyon ay kukunin 

sa kanya ayon sa nagawa niyang pang-aapi. Ngunit 
kung wala siyang mabuting gawa, ang bahagi ng 
masamang gawa ng kanyang inapi ay ipapapasan 
sa kanya. 

Ang mga Aral 

1 . Ang pang-aapi ay ipinagbabawal at binibigyang 
babala ang sinuman laban sa pang-aapi. 

2. Matindi ang nakalaang parusa dito sa mundo at 
lalong-lalo na sa kabilang-buhay. 

3. Ang panalangin ng isang naapi laban sa nang-api 
sa kanya ay dinidinig. 

13. Ang Kabanaian ng Buhay ng Muslim 

Ang sabi ni Allah: 

Ang sinumang pumatay nang sadya ng isang 
mananampalataya, ang kanyang magiging 
gantimpala ay impiyerno na paninirahan niya 
magpakailan maru Magagalit sa kanya si Allah, 
isusumpa siya Nito, at siya ay paghahandaan Nito ng 
isang malaking parusa. (4:93) 

Ayon kay Abdullah bin Mas'ood (RA), sinabi ng 
Sugo ni Allah (SAS) na: Ang unang kasalanan na 
hahatulan sa mga tao sa araw ng paghuhukom ay 
ang tungkol sa mga pagpatay. 

Ayon kay Abdullah bin Amr (RA), sinabi ng Sugo 
ni Allah (SAS) na: 

Tunay na ang paglaho ng daigdig ay higit na 
magaan kay Allah kaysa pagpaslang sa isang 
Muslim. 

Ang mga Aral 

1 . Mariin ang babalang ibinigay laban sa pagpatay 
sa isang Muslim. Inilahad din dito kung gaano kabanal 
ang buhay ng isang Muslim para kay Allah. 

2. Ang unang hahatulan sa mga tao sa araw ng 
paghuhukom ay ang mga pagpatay dahil sa ang mga ito 
ay lubhang napakalaking kasalanan. 

3. Ang parusa dito sa lupa para sa isang 
mamamatay-tao ay kamatayan at sa kabilang-buhay ay 
ang pananatili magpakailan man sa impiyerno. 

14. Ang Karapatan ng Muslim 

Ang sabi ni Allah: 

Ang mga mananampalataya ay magkakapatid 

(49:10) 

Ayon kay Abu Moosa (RA), sinabi ng Sugo ni 
Allah (SAS) na: Ang mananampalataya sa kapwa 
mananampalataya ay katulad ng isang gusali - 
pinatatatag nila ang isa't isa. 

Ayon kay Abu Hurayrah (RA), sinabi ng Sugo ni 
Allah (SAS) na: Ang Muslim ay kapatid ng kapwa 
Muslim. Hindi niya ito pinagtataksilan, hindi niya 
pinagsisinungalingan, at hindi iniiwan sa sandali ng 
pangangailangan nito. Ang lahat ng nasa Muslim ~ 
ang kanyang karangalan, kanyang pag-aari, at 
kanyang buhay ay hindi maaaring lapastanganin 

ng kapwa Muslim. Ang takot ay narito (sa puso). 
Masama na para sa isang Muslin na hamakin niya 
ang kanyang kapatid (sa pananampalataya). 

Ayon kay Anas (RA), sinabi ng Propeta (SAS) na: 
Hindi tunay na naniniwala ang sinuman sa inyo 
hangga't hindi niya ginugusto para sa kanyang 
kapatid (sa pananampalataya) ang gusto niya para 
sa kanyang sarili. 

Ayon kay Abu Hurayrah (RA), sinabi ng Sugo ni 
Allah (SAS) na: . . . Si AUah ay tumutulong sa 
kanyang lingkod hangga't ang lingkod na iyon ay 
tumutulong din sa kanyang kapatid (sa 
pananampalataya). 

Ang mga Aral 

1 . Ang mananampalataya ay kapatid ng kapwa niya 
mananampalataya maging ito man ay bata o matanda, 
namumuno o nasasakupan. 

2. Hinihimok ang mga Muslim na magtulungan at 
saklolohan, hindi upang gumawa ng kasalanan, ang 
lahat ng nangangailangan ng tulong. 

3. Mainam ang tumulong sa nangangailangan at 
malaki ang gantimpalang inilaan dito ni Allah. 

15. Ang Karapatan ng Kapit-bahay 

Ang sabi ni Allah: 

At sambahin ninyo si Allah at huwag kayong 
magtambal sa Kanya ng anuman. Maging mabuti 
(kayo) sa mga magulang, mga kamag-anakan, mga 
ulila, mga dahop, mga kapit-bahay na kamag-anak, 
mga kapit-bahay na di-kaanu-ano, mga kasamahan 
(sa paglalakbay o gawain), manlalakbay (na inyong 
nakatagpo) ... (4:36) 

Ayon kay Abu Hurayrah (RA): Ang Propeta 
(SAS) ay nagsabing: "Isinusumpa ko kay Allah, 
siya ay hindi nananampalataya, isinusumpa ko kay 
Allah, siya ay hindi nananampalataya, isinusumpa 
ko kay Allah, siya ay hindi nananampalataya! Kaya 
may nagtanong sa kanya: M Sino po? ff Ang sabi niya 
(SAS): ff Ang taong hindi ligtas ang kanyang kapit- 
bahay sa kanyang mga pamiminsala. M 

Ayon kay Abu Hurayrah (RA), sinabi ng Propeta 
(SAS) na: Ang sinumang naniniwala kay AHah at 

sa kabilang buhay ay huwag niyang pinsalain ang 
kanyang kapit-bahay. Ang sinumang naniniwala 
kay Allah at sa kabilang-buhay ay dapat maging 
magiliw sa kanyang panauhin. At ang sinumang 
naniniwala kay Allah at sa kabilang-buhay ay 
dapat magsalita ng mabuti o manahimik na 
lamang." 

Ang mga Aral 

1. Hinihimok at binibigyang-diin sa Islam ang 
paggawa ng mabuti sa mga kapit-bahay atanghindi 
paggawa ng kapinsalaan sa kanila. 

2. Ang isang tanda ng kaganapan ng 
pananampalataya ng isang Muslim ay ang paggawa niya 
ng mabuti sa kanyang kapit-bahay at pag-iwas niyang 
ito ay magawan ng kapinsalaan kahit ito ay isang di- 
Muslim. 

16. Ang Pagiging Mapanganib ng Dila 

Ang sabi ni Allah: 

Ang anumang katagang kanyang bibigkasin ay 
may nakabantay (na anghel) na handang (magtala). 

(50:18) 

At huwag mong sundan ang bagay na wala kang 
kaalaman. Tunay na ang pandinig, ang paningin, at 

ang puso — ang lahat ng ito ay itatanong sa iyo (ni 
Allak) (17:36) 

Ang sabi ni Moosa Al-Ash'ari (RA); Tinanong ko 
ang Sugo (SAS), f O Sugo ni Allah, sino sa mga 
Muslim ang pinakamainam?' Ang sabi niya (SAS), 
1 Ang Muslim na ligtas sa kanyang dita at kanyang 
kamay ang kapwa niya mga Muslim. f 

Ayon kay Sahl bin Sa'd (RA), sinabi ng Sugo ni 
Allah (SAS) na: Ang sinumang mangako sa akin na 
hindi niya gagamitin sa masama ang nasa pagitan 
ng kanyang bigote at balbas (dila) at ang nasa 
pagitan ng kanyang dalawang hita (ari), 
ipangangako ko rin sa kanya ang paraiso. 

Ayon kay Abu Hurayrah (RA), narinig niyang sinabi 
ng Propeta (SAS) na: Ang isang tao ay maaaring 
makapagsalita ng salitang hindi niya muna pinag- 
isipan kung ito ay tama o mali kaya dahil doon ay 
maaari siyang madapa sa impiyerno na ang lalim 
ay mas malayo pa sa pagitan ng silangan at 
kanluran. 

Ang mga Aral 

1 . Inilahad dito kung gaano kapanganib ang dila 
kaya kailangang pag-ingatan ito. Ang tao ay maaaring 
madapa sa impiyerno dahil sa isang salitang walang 

ingat niyang sinabi, Ang walang pakundangang 
pagsasalita ang isa sa mga dahilan ng pagpasok ng tao 
sa impiyerno at ang pag-iingat sa pagsasalita ang isa rin 
sa mga dahilan ng pagpasok sa paraiso. Ang 
pagkakamali ng maraming mga tao ay sanhi ng walang 
ingat nilang pagbibitaw ng mga salitang walang 
kabuluhan. 

2. Ang tao ay pananagutin sa kanyang mga sinabi at 
mga ginawa. At ang pinakamapanganib na bahagi ng 
katawan ng tao ay ang dila at ang ari (sex). 

17. Ang Pagbabawal sa Panlilibak 

Ang sabi ni Allah: 

At huwag kayong maglibakan. Mayroon bang isa 
sa inyo na magnanais na kainin ang laman ngpatay 
niyang kapatid? Talaga namang kasusuklaman 
ninyoito. (49:12) 

Ayon kay Abu Hurayrah (RA), sinabi ng Sugo ni 
Allah (SAS) na: 'Alam ba ninyo kung ano ang 
panlilibak?' Ang sabi nila, 'Si Allah at ang kanyang 
Sugo ang higit na nakaaalam/ Ang sabi niya (SAS), 
'lto ay ang pagsasalita ninyo tungkol sa inyong 
kapatid (sa pananampalataya) ng bagay na 
kasusuklaman niya.' 'Ano po naman ang tingin 
ninyo kung ang kapatid (sa pananampalataya) 

kong iyon ay tulad nga ng aking sinasabi?,' tanong 
ng isa sa kaniia. 'Kung siya nga ay tuiad ng 
sinasabi mo, nilibak mo na siya. At kung hindi siya 
tulad ng sinasabi mo, nanirang puri ka sa kanya.' 

Ang sabi ni A'ishah (RA); Nagsabi ako sa Propeta 
(SAS) na, 'Sapat nang maiaman mo na si Safeeyah 
ay ganito at ganoon (Ang ibig niyang sabihin ay 
pandak si Safeeyah.). 9 'Ang sinabi mo ay isang 
katagang kung ihahalo sa tubig ng dagat ay 
magiging marumi ang dagat,' sabi niya (SAS). 

Ayon kay Abu Hurayrah (RA), sinabi ng Propeta 
(SAS) na Ang pag-aari ng isang Muslim ay 
ipinagbabawal na lapastanganin ng kapwa niya 
Muslim ~ ang kanyang buhay, ang kanyang 
karangalan, at ang kanyang ari-arian. 

Ayon kay Abu Hurayrah (RA), sinabi ng Propeta 
(SAS) na : Ang sinumang naniniwala kay Allah at 
sa kabilang buhay ay magsalita ng mabuti o 
manahimik na lamang. 

Ayon kay Abu Darda' (RA), sinabi ng Propeta 
(SAS) na: Ang nangangalaga sa karangalan ng 
kanyang kapatid, sa araw ng paghuhukom ay 
ilalayo ni AHah ang apoy sa kanyang mukha. 

Ang mga Aral 

1 . Ang panlilibak ay ipinagbabawal yamang ito ay 
isa sa mga malalaking kasalanan at matindi ang 
nakalaang parusa sa manlilibak." 

2. Ang pagsasalita ng tungkol sa isang tao ng bagay 
na kasusuklaman niya ay itinuturing na isang panlilibak 
kahit iyon ay totoo pa. 

3. Kailangang pagsabihan at pigilan ang nanlilibak 
sa kanyang panlilibak. Ang pakikinig sa iibak ay 
ipinagbabawal. At ang nangangalaga sa karangalan ng 
kapwa Muslim ay ilalayo ni Allah sa apoy ng impiyerno. 

4. Ang panlilibak ay maaaring salita o pahiwatig na 
kinasusuklaman ng isang tao. 

18. Ang Katapatan sa Pananalita at ang 
Kasinungalingan 

Ang sabi ni Allah: 

Ang mga hindi lamang sumasampalataya sa mga 
kapahayagan ni Allah ang gumagawa-gawa ng 
kasinungalingan at ang mga iyon ang mga 
sinungaling. (16:105) 

O mga sumasampalataya, matakot kayo kay 
Allah at maging kabilang sa mga tapat sa salita. 

(9:119) 

At kung naging tapat lamang sila kay Allah, ito 
sana ay mabutipara sa kanila. (47:21) 

Ayon kay Hasan bin Ali (RA), sinabi ng Propeta 
(SAS) na: Iwan mo ang nakapag-aalinlangan sa iyo 
at kunin mo ang hindi nakapag-aalinlangan sa iyo, 
sapagkat ang katapatan sa salita ay kapanatagan at 
ang kasinungalingan ay pag-aalinlangan. 

Ayon kay Abdullah bin Mas'ood (RA), sinabi ng 
Propeta (SAS) na: Tunay na ang katapatan ay 
nagiging daan sa kabutihan at ang kabutihan ay 
nagiging daan sa paraiso. Ang isang tao ay 
magpapatuloy sa pagsabi ng totoo at magsisikap na 
maging tapat hanggang sa siya ay maituring sa 
paningin ni AUah na isang tapat sa salita. Tunay na 
ang pagsisinungaling ay nagiging daan sa 
kabuktutan at ang kabuktutan ay nagiging daan sa 
impiyerno. Ang isang tao ay magpapatuloy sa 
pagsisinungaling at magsisikap na magsinungaling 
hanggang sa siya ay maituring sa paningin ni Allah 
na isang ubod ng sinungaling. 

Ayon kay Abdullah bin Umar (RA), sinabi ng 
Propeta (SAS) na: May apat na katangiang kapag 
tinaglay ng isang tao, siya ay maging isang ganap 
na mapagkunwari (ipokrito). At kung sinuman ang 
nagtataglay ng isa sa apat na katangiang ito, siya 
ay nagtataglay ng isang katangian ng 

kaipokrituhan hanggang hindi niya iniiwan ang 
katangiang ito. (Ang mga ito ang mga sumusunod): 

1. Kapag siya ay pinagkakatiwalaan, sinisira 
niya ang pagtitiwala; 

2. Kapag siya ay nagsasalita, siya ay 
nagsisinungaling; 

3. Kapag siya ay nangangako, hindi siya 
tumutupad; 

4. Kapag siya ay nakikipagtalo, nagiging 
marahas siya sa pagsasalita. 

Ang mga Aral 

1. Binabalaan ang sinuman laban sa 
pagsisinungaling sapagkat ito ay isa sa mga katangian 
ng mga ipokrito at matindi ang nakalaang parusa sa 
nagkakalat ng kasinungalingan sa mga tao. 

2. Ang pagsisinungaling ay nauuwi sa kasamaan at 
ito ay isa rin sa mga dahilan ng pagpasok sa impiyerno. 

3. Tinalakay rin dito ang kagalingan ng katapatan sa 
salita kaya hinihimok ang bawat isa na maging matapat 
sa lahat ng bagay. 

4. Ang pagsisinungaling ay isa sa mga tanda ng 
kaipokrituhan. 

19. Ang Pagbabalik-loob kay Allah 

Ang sabi ni Allah: 

Magbalik-loob kayong lahat, o mga 
sumasampalataya, nang sa gayo f y magtagumpay 
kayo. (24:31) 

O mga sumsampalataya, magbalik-loob kay Allah 
nang may tapat na pagsisi. (66:8) 

Ayon kay Al-Agharr bin Yasar Al-Muzani (RA), 
sinabi ng Sugo (SAS) na: O mga tao magbalik-loob 
kayo kay Allah at humingi kayo ng patawad sa 
kanya sapagkat ako nga ay nagbabalik-Ioob sa 
kanya isang daang beses isang araw. 

Ayon kay Anas (RA), sinabi ng Sugo ni Allah 
(SAS) na: Si Allah ay higit pang masaya sa 
pagbabalik-Ioob sa Kanya ng Kanyang Hngkod 
kaysa sinuman sa inyong natagpuan ang kanyang 
kamelyo (na may dala ng kanyang pagkain at 
inumin) matapos itong mawala sa walang kabuhay- 
buhay na disyerto. 

Ayon kay Anas (RA), sinabi ng Sugo ni Allah 
(SAS) na : Ang lahat ng mga anak ni Adam ay 
may pagkakamali at ang pinakamainam sa mga 
nagkakamali ay ang mga nagbabalik-loob. 

Ayon kay Abdullah bin Umar bin Al-Khattab (RA), 
sinabi ng Propeta (SAS)na: Tunay na si Allah, ang 
makapangyarihan at maluwalhati, ay tumatanggap 
ng pagsisi ng Kanyang lingkod hangga't hindi pa 
ito naghihingalo. 

Ayon kay Abu Moosa Al-Ash'aree (RA), sinabi ng 
Propeta (SAS) na: Iniaabot ni AHah ang Kanyang 
kamay sa gabi upang makapagsisi ang nakagawa 
ng masama sa araw at iniaabot Niya ang Kanyang 
kamay sa araw upang makapagsisi ang nakagawa 
ng masama sa gabi. Ginagawa Niya ito hangga't 
hindi pa sumisikat ang araw sa kanluran (na siyang 
tanda ng wakas ng mundo). 

Ang mga Aral 

1. Kailangang magbalik-loob kay Allah sa lahat ng 
oras maging ano pa man ang kasalanan at maging 
gaano man ito kalaki. Ang pagbabalik-loob ayisasa 
mga dahilan ng ikatatagumpay at ikaliligtas ng isang 
tao. 

2. Ang pagbabalik-loob kay Allah ay lubhang 
napakahalaga. Ang habag at kabutihan ni Allah ay 
napakalawak anupa't Siya ay nagagalak sa pagbabalik- 
loob ng isang tao sa Kanya. 

3. Ang pagkakamali ay isa sa mga kalikasan ng tao. 
Magkagayon pa man, kailangan pa rin niyang 

pagsisihan at hingan ng kapatawaran ang kanyang mga 
kasalanan. 

Ang mga Kondisyon sa Pagbabalik-loob 

A. Na kailangang ang pagbabalik-loob ay bago 
maghingalo ang isang tao. 

B. Na ito ay kailangang bago sumikat ang araw sa 
kanluran dahil kapag nagkagayon wala nang saysay ang 
pagbabalik-loob. 

C. Na ang sinumang 'magsisi ng tapat sa kasalanan 
at saka magbalik sa dating kasalanan, ang una niyang 
pagsisi ay tanggap pa rin subalit kailangan niyaang 
panibagong pagsisi para sa binalikang kasalanan. 

D. Na kailangang talikuran ang kasalanan, 
pagsisihan ang mga nagawang pagsuway kay Allah, at 
maging desididong hindi na magbabalik sa kasalanan. 

20. Ang Pagbati 

Ang sabi ni Allah: 

O mga sumasampalataya, huwag kayong 
pumasok sa mga bahay na hindi ninyo bahay 
hanggang hindi kayo humihingi ng pahintulot at 
bumabati sa nakatira roon. (24:27) 

Ayon Kay Abu Hurayrah (RA), sinabi ng Sugo ni 
Allah (SAS) na: Hindi kayo makapapasok sa 
paraiso hanggang hindi kayo nananampalataya at 

hindi kayo nananampalataya hanggang hindi kayo 
nagmamahalan. Hindi ba't nais ninyong 
patnubayan ko kayo sa isang bagay na kapag 
inyong ginawa ay mamahalin ninyo ang isa't isa? 
Ipalaganap ninyo ang pagbati (ng As-Salamu 
Alaykum) sa bawat isa sa inyo. 

Ayon kay Abdullah bin Salam (RA), narinig niya 
ang Sugo ni Allah (SAS) na nagsabing: O mga tao, 
Magbatian kayo (ng As-Salamu alaykum), 
magpakain kayo (sa inyong kapwa), patatagin 
ninyo ang ugnayang pampamilya, at magdasal kayo 
sa gabi habang ang mga tao ay natutulog at kayo 
ay papasok sa paraiso nang mapayapa. 

Ayon kay Abu Hurayrah (RA), sinabi ng Sugo ni 
Allah (SAS)na: Kapag may isa sa inyong dumating 
sa pagtitipon, batiin niya (ng As-salamu Alaykum) 
ang mga naroroon. At kung ibig niyang umupo ay 
umupo siya at kung nais niyang tumayo upang 
lumisan ay bumati uli siya sapagkat ang unang 
pagbati ay hindi naman higit na mahalaga kaysa 
huling pagbati. 

Ang mga Aral 

1 . Ang Pagbati ay mahalaga sapagkat ito ay isang 
dahilan ng pagmamahalan na siya namang dahilan ng 
pagpasok sa paraiso. 

2. Mabuting batiin (ng As-Salamu alaykum) ang 
kapwa Muslim, kilala man siya o hindi sapagkat ang 
pagbati ay hindi lamang para sa kakilala. 

3. Ang paraan ng pagbati ayon sa Propeta (SAS) ay 
"As-Salamu alaykum" (Ang kapayapaan ay sumainyo). 
Kung dadagdagan man ang pagbating ito ng "Wa 
rahmatullah" (At ang habag ni Allah) ay lalong mainam. 
At kung ang idadagdag naman ay M Wa rahmatullahi wa 
barakatuh" (At ang habag ni Allah at ang kanyang 
biyaya) ay siyang pinakamainam. Ang pagbati ay 
kailangang gantihan ng katulad ng ibinati ngunit mas 
lalong mabuti kung dadagdagan pa ng karagdagang 
mga salita ang pagbati. 

4. Huwag batiin ng "Assalamu Alaykum" ang mga 
di-mananampalataya ngunit kapag sila ang naunang 
bumati sa atin, ang ating itutugon ay "Wa Alaykum" 
(At Sumainyo rin). 

5. Kung sa isang pagtitipon ay magkahalo ang mga 
Muslim at di-Muslim, maaari rin silang batiin, ngunit 
ang nilalayon ng pagbating iyon ay dapat ang mga 
Muslim. 

6. Itinatagubiling magbatian ang mga Muslim kapag 
naghihiwalay at muling nagkita, kahit sabihin pang 
nagkahiwalay lamang sila sa loob ng maikling sandali. 

7. Ipinagbabawal ang pagpasok sa mga pamamahay 
ng iba nang walang paalam sa mga nakatira rito. 

21. Ang Kagandahang Asal sa Harap ng 
Pagkain 

Ayon kay Aishah (RA), sinabi ng Sugo ni Allah 
(SAS) na: Kapag kakain, sabihin ang 'Bismillah' 
(Sa Ngalan ni AHah). Subalit kung nakalimutan at 
naalaala lamang sa bandang huli, sabihin ang 
'Bismillahi fee awwalihi wa akhirih' (Sa ngalan ni 
Allah, sa simula at sa wakas). 

Ayon kay Umar bin Abu Salamah (RA), sinabi sa 
akin ng Sugo ni Allah (SAS) na: Sabihin mo ang 
'Bismillah' (bago kumain), kumain ka sa 
pamamagitan ng iyong kanang kamay, at kanin mo 
ang (pagkaing) malapit sa iyo. 

Ayon kay Abdullah bin Umar (RA), sinabi ng Sugo 
ni Allah (SAS) na: Wala sa inyong kakain ni iinom 
sa pamamagitan ng kaliwang kamay sapagkat ang 
Demonyo ay kumakain at umiinom sa 
pamamagitan ng kanyang kaliwang kamay. 

Ayon kay Abu Hurayrah (RA): Walang 
pinintasang pagkain ang Sugo ni Allah (SAS). 
Kung maiibigan niya ang pagkain ay kakainin niya 
at kung hindi niya maibigan ay iiwan niya ito. 

Ang mga Aral 

1 . Itinatagubilin ang pagsabi ng "Bismillah" kapag 
kakain at kung makalimutan mang sabihin 

ito at naalaala lamang habang kumakain na, sabihin 
ang "Bismillahi fee awwalihi wa akhirih." 

2. Ipinagbabawal ang pagkain sa pamamagitan ng 
kaliwang kamay sapagkat ito ay katulad ng ginagawa 
ng Demonyo. Ipinahihintulot lamang ang pagkain sa 
pamamagitan ng kaliwang kamay kung may 
makatuwirang dahilan. 

3. Bilang pagsunod sa Propeta (SAS), hindi dapat 
pintasan ang pagkain, sa halip, kung gusto ay kainin at 
kung ayaw ay huwag kainin. Gayon pa man, 
ipinahihintulot ang pagbanggit ng kapintasan ng 
pagkain kung ang layunin ay ang pagbibigay-alam. 

22. Ang Paggamit ng Palikuran 

Ayon kay Anas (RA): Kapag nais ng Sugo ni 
Allah (SAS) na pumasok sa palikuran ay nagsasabi 
muna siya ng 'AHahumma innee a'oodhu bika 
minai khubthi wal khaba-ith' (O AHah, ako po ay 
nagpapakupkop sa iyo laban sa masama at mga 
demonyo). 

Ayon kay Aishah (RA). Kapag ang Sugo ni 
Allah (SAS) ay nakalabas na sa palikuran, ang 

sinasabi niya ay f Ghufranak' (Hinihingi ko po ang 
Iyong kapatawaran). 

Ayon Kay Jabir bin Abdullah (RA): Ipinagbawal 
ng Sugo ni Allah (SAS) na umihi sa tubig na hindi 
umaagos. 

Ang mga Aral 

1 . Bago pumasok ang isang Muslim sa palikuran, 
mainam na sabihin niya ang "Allahumma innee a'oodhu 
bika minal khubthi wal khaba-ith" at kapag nakalabas 
na siya ay sabihin niya ang M Ghufranak." 

2. Kapag dudumi o iihi sa labas (kapag walang 
palikuran) kailangang hindi makita ng ibang tao ang 
"Awrah" ( Para sa mga lalaki, ang bahagi ng katawan sa 
pagitan ng pusod at tuhod) at kailangang lumayo at 
magtago sa mga tao. Kailangang huwag ding humarap 
o tumalikod sa "Qiblah M (ang dakong kinaroroonan ng 
Ka'bah) kapag iihi o dudumi. 

3. Kailangang sikaping hindi mabahiran ng ihi o 
dumi ang kasuutan at kailangang maglinis nang maigi 
pagkatapos umihi o dumumi, sa pamamagitan ng tubig 
hanggang maaari. 

4. Inilahad dito ang pagiging kumpleto ng 
pananampalatayang Islam na sinasaklawan at nililinaw 
ang lahat ng mga bagay pati na ang kagandahang asal 
sa paggamit ng palikuran. 

23. Ang Pagbahin at ang Paghikab 

Ayon kay Abu Hurayrah (RA), sinabi ng Propeta 
(SAS) na: Gusto ni Allah ang pagbahin at ayaw 
Niya ang paghihikab. Kaya kapag bumahin ang isa 
sa inyo at nagsabi ng "Alhamdu lillah" (Purihin si 
AUah), tungkulin ng bawat Muslim na nakarinig sa 
kanya na sabihin ang "Yarhamukallah" 
(Kahabagan ka ni Allah). Ang paghihikab naman 
ay galing sa Demonyo. Kaya kapag naghikab ang 
isa sa inyo, kailangang pigilin niya iyon. sa abot ng 
kayang makakaya. Sapagkat kung naghihikab ang 
sinuman sa inyo, pinagtatawanan siya ng demonyo. 

Ayon pa rin kay Abu Hurayrah (RA), sinabi ng 
Sugo ni Allah (SAS) na: Kapag bumahin ang 
sinuman sa inyo, sabihin niya ang "Alhamdu lillah" 
at ang kapatid naman niya (sa pananampalatya) o 
kasama ay kailangang magsabi ng 
"Yarhamukallah." Pagkatapos naman nitong 
magsabi ng "Yarhamukallah" ay sabihin naman ng 
bumahin ang "Yahdeekumullah wa yuslihu 
balakum" (Patnubayan kayo ni Allah at nawa'y 
gawin Niyang mabuti ang inyong kalagayan). 

Ayon kay Abu Moosa (RA): Narinig ko ang Sugo 
ni Allah (SAS) na nagsabing: "Kapag bumahin ang 
sinuman sa inyo at nagsabi ng "Alhamdu lillah", 
magsabi kayo ng "Yarhamukallah" sa kanya. At 

kung hindi siya nagsabi ng "Alhamdu lillah" 
(pagkatapos bumahin), huwag din kayong magsabi 
ng "Yarhamukallah." 

Ayon kay Abu Hurayrah (RA): Kapag 
bumabahin ang Propeta (SAS), tinatakpan niya ng 
kanyang kamay o kanyang damit ang kanyang 
mukha at hinihinaan niya ang tunog (ng bahin). 

Ang mga Aral 

1 . Kapag nakarinig ng bahin ang sinuman, magsabi 
siya ng "Yarhamukallah M sa bumahin kung ito ay 
nagsabi ng "Alhamdu lillah" matapos bumahin. 

2. Kapag hindi siya nagsabi ng "Alhamdu lillah, 
huwag din siyang sabihan ng M Yarhamukallah. M 

3. Makabubuting pigilan o itago ang paghihikab. 

4. Makabubuting takpan ng kamay ang bibig kapag 
maghihikab. 

5. Makabubuting takpan ang mukha ng damit o 
kamay o panyo kapag naghihikab. 

6. Masagwang lakasan ang tunog kapag bumabahin 
o naghihikab. 

24. Ang Pag-aalaga ng Aso 

Ayon kay Abu Hurayrah (RA), sinabi ng Sugo ni 
Allah (SAS) na: Ang sinumang nag-aalaga ng aso, 
maliban sa asong ginagamit sa pagbabantay ng 

mga alagang hayop o sa pangangaso o sa 
pagbabantay ng pataniman, ay nababawasan araw- 
araw ang kanyang gantimpala ng kasing Iaki ng 
qeerat. (Ang qeerat ay kasinglaki ng bundok. Kaya ang 
nag-aalaga ng aso ay nawawalan ng gabundok na 
gantimpala araw-araw.) 

Ayon muli kay abu Hurayrah (RA), sinabi ng Sugo 
ni Allah (SAS) na: Kapag dinilaan ng aso ang 
lalagyan (ng inumin at pagkain) ng sinuman sa 
inyo, hugasan ninyo ito nang pitong ulit at 
pagkatapos at kuskusin ng lupa bilang ikawalong 
(paglilinis dito). 

Ang mga Aral 

1. Ang pag-aalaga ng aso ay ipinagbabawal kung 
hindi rin lamang gagamitin sa pangangaso o 
pagbabantay ng mga alagang hayop o ng pataniman. 

2. Ang mga aso ay dapat layuan at iwasan ang pag- 
aalaga ng mga ito. 

3. Ang dinilaan ng aso ay lubhang marumi anupa't 
kung ang dinilaan ay lalagyan ng pagkain o inumin, 
kailangan itong hugasan nang pitong ulit at pagkatapos 
ay kuskusin ng lupa.* 

*Maaaring gumamit ng sabon sa paghuhugas ng nadilaan ng aso ngunit ang 
pinakamainam ay kuskusin ng lupa sapagkat natuklasang may mikrobyong galing sa 
aso na hindi napapatay ng sabon ngunit napapatay ng lupa. 

25. Ang Pag-aalaala kay Allah 

Ang sabi ni Allah: 

At alalahanin ninyo si Allah nang madalas nang 
sa gayo 'y magtagumpay kayo. (62: 1 0) 

O mga sumasampalataya f alalahanin ninyo si 
Allah nang madalas ng madalas na pag-aalaala at 
luwalhatiin ninyo Siya sa umaga f t gabu (33:41) 

Ayon kay Abu Moosa Al-Ash'aree (RA), sinabi ng 
Propeta (SAS) na: Ang kahalintulad ng umaalaala 
sa kanyang Panginoon at ng hindi umaalaala sa 
kanyang Panginoon ay katulad ng buhay at patay. 

Ayon kay Abu Hurayrah (RA), sinabi ng Sugo ni Allah 
(SAS) na: May dalawang salitang magaan sa dila, 
mabigat sa timbangan (ng mga gawa), 
pinakamamahal ng Pinakamahabagin (AHah): Ang 
"Subhanallah wa bihamdih" at ang " Subhanallahil 
adheem" (Luwalhatiin si Allah at purihin Siya at 
Luwalhatiin si AUah na dakila). 

Ayon muli kay Abu Hurayrah (RA), sinabi ng Sugo 
ni Allah (SAS) na: Ang ako'y magsabi ng 
"Subhanallah wal hamdu lillah" (Luwalhatiin si 
Allah at purihin si AUah) at "La ilaha illallah wal 
lahu akbar" (Walang tunay na Diyos kundi si 

Allah, si Allah ay dakila) ay mas ibig ko pa kaysa 
lahat ng bagay na sinisikatan ng araw. 

Ayon kay Jabir (RA): Narinig ko ang Sugo ni 
Allah (SAS) na nagsabing: "Ang pinakamainam na 
salita sa pag-alaala (kay Allah) ay: "La ilaha 
illallah" (Walang tunay na Diyos kundi si Allah). 

Ilang Maikling mga Dhikr * 
Sabihin ang mga sumusunod: 

1. Bago matulog: "Bismikallahumma amootu wa 
ahya" (Sa ngalan Mo, o Allah, ako'y nabubuhay at 
namamatay.) 

2. Pagkagising: "Alhamdu lillahil ladhee ahyana 
ba'da ma amatana wa ilayhin nishoor" (Purihin si 
Allah 

na nagbigay sa atin ng buhay matapos niya itong bawnn 
sa atin at sa kanya rin tayo magbabalik). [Ang pagtulog 
ay katulad ng kamatayan.] 

3. Kapag sasakay sa hayop (o sasakyan); 
"Bismillahil hamdu lillah, subhanal ladhee 
sakhkhara lana hadha wa ma kunna lahu 
muqrineen, wa inna ila rabbina lamunqa!iboon" 
(Sa ngalan ni Allah. Purihin si 



* Panalangin o mga katagang ginagamit sa pag-aalaala kay Allah 

Allah, Luwalhatiin Siya na ginawa (ang hayop o 
sasakyang) ito para sa ating kapakinabangan at kung 
tayo laman ay hindi natin iyon magagawa. At tunay na 
tayo ay magsisibalikan sa ating Panginoon). 

4. Kapag titigil sa isang lugar sa loob ng maikling o 
mahabang panahon: "A'oodhu bikalimaatillahit 
tammaati min sharri ma khalaq" (Ako ay 
nagpapakupkop sa mga ganap na salita ni Allah laban sa 
masama sa kanyang mga nilalang). 

5. Bago magsagawa ng wudu: "Bismillah" (Sa 
ngalan ni Allah). 

6. Pagkatapos magsagawa ng wudu: "Ash hadu 
alla ilaha illa AUah, wahdahu la shareeka lah, wa 
ash hadu anna Muhammadan abduhu wa 
rasooluh" (Ako ay sumasaksi na walang tunay na 
Diyos kundi si Allah, siya lamang wala siyang katambal. 
At ako ay sumasaksi rin na si Muhammad ay Kanyang 
lingkod at Kanyang Sugo), 

7. Paglabas sa bahay: "Bismillahi, tawakkaltu alal 
Iahi wa la hawla wa la qoowata illa billah" (Sa 
ngalan ni Allah, nananalig ako kay Allah at walang 
lakas at walang kapangyarihan kundi sa pamamagitan 
niAllah). 

8. Pagpasok sa bahay: "Bismillahi walajna, wa 
bismillahi kharajna, wa ala rabbina tawakkalna fV 

(Sa ngalan ni Allah, tayo ay pumasok. Sa ngalan ni 

Allah, tayo ay lumabas. At sa ating Panginoon tayo ay 
nananalig). 

9. Ang panalangin para sa Propeta (SAS): 
"Allahumma salli ala Muhammadin wa ala ali 
Muhammad, kama sallayta ala Ibraheema wa ala 
ali Ibraheem, innaka hameedum majeed, 
Allahumma barik ala Muhammadin wa ala ali 
Muhammad, kama barakta ala ibraheema wa ala 
ali Ibraheema. Innaka hameedum majeed" (0 
Allah, pagpalain mo po si Muhammad at ang kanyang 
mag-anak tulad ng pagpala mo kay Ibrahim at sa 
kanyang mag-anak, tunay po na Ikaw ay kapuri-puri at 
maluwalhati. Biyayaan Mo po si Muhammad at ang 
kanyang mag-anak tulad ng pagbiyaya Mo kay Ibrahim 
at sa kanyang mag-anak, tunay po na Ikaw ay kapun- 
puri at maluwalhati). 

10. Panalangin sa umaga: "Allahumma bika 
asbahna, wa bika amsayna, wa bika nahya, wa bika 
namoot, wa ilaykan nushoor" (0 Allah, sa 
pamamagitan Mo ay inabot namin ang umaga at sa 
pamamagitan Mo ay maaabutan din namin ang gabi, at 
sa pamamagitan Mo ay nabubuhay kami at sa 
pamamagitan Mo ay mamamatay kami, at sa iyo kami 
magbabalik). 

11. Panalangin sa gabi: "Allahumma bika 
amsayna, wa bika asbahna, wa bika nahya, wa bika 
namoot, wa ilaykan nushoor" (O Allah, sa 

pamamagitan Mo ay inabot namin ang gabi at sa 
pamamagitan Mo ay maaabutan din namin ang umaga, 
at sa pamamagitan Mo ay nabubuhay kami at sa 
pamamagitan mo ay mamamatay kami, at sa iyo kami 
magbabalik). 

26. Ang Kaibigan 

Ang sabi ni Allah; 

Ang mga magkakaibigan, sa araw na iyon, ay 
wagiging ntga magkakaaway maliban sa mga may- 
takot kay Allalu (43 :67) 

At sa araw na kakagatin ng mapang-api ang 
kanyang kamay (dahil sa pagsisi) ay sasabihin niya: 
"Oh, kung sana'y tinahak kong kasama ng Sugo ang 
landas (ng katotohanan). Ahl Kapighatian sa akinl 
Sana 'y hindi ko ginawang kaibigan si kuwan. Tunay 
na inalayo niya ako sa paalaala (Qur'an) matapos na 
ito f y dumating sa akin. ". • • (25:27-29) 

At babaiingan nila ang isa't isa sa kanila at 
magtatanungan. May isa sa kanilang magsasabing: 
"Tunay na ako ay may kasamahan (sa daigdig) na 
nagsasabing: "Kabilang ka ba sa mga naniniwala 
(sa pagkabuhay na muli)? Na kapag tayo ay namatay 
at naging alabok at mga buto, tayo ba ay 
(bubuhaying muli) upang gantimpalaan o parusahan 
(ayon sa ating gawa)?" Ang sabi niya: "Titinginba 

kayo sa ibaba?" Kaya tumingin siya at nakita niya 
(ang kanyang kasama sa daigdig) na nasa gitna ng 
apoy. Ang sabi niya: "Isinusumpa ko kay Allah, 
kamuntik mo na akong masira. At kung hindi dahil 
sa pagpapala ng aking Panginoon, kabilang na sana 
ako sa mga dinala (sa impiyerno). (37:50-57) 

Ang sabi ng Sugo (SAS): Ang isang tao ay 
tumatahak sa landas ng kanyang kaibigan; kaya 
tingnan ng bawat isa sa inyo ang kanyang 
kinakaibigan. 

Ang sabi ng Sugo (SAS): May pitong uri ng tao 
ang pasisilungin ni Allah sa kanyang lilim sa araw 
na walang lilim kundi ang Kanyang IHim lamang: . 
. . ang dalawang taong nagmamahalan alang-alang 
kay Allah; nagkikita alang-alang sa Kanya at 
naghihiwalay alang-alang sa Kanya . . . 

Ang mga Aral 

1 . Hindi maiiwasang magkaroon ng kaibigan ang 
isang tao; kaya dapat na maging masigasig na 
magkaroon ng mabuting kaibigan na papatnubay at 
tutulong sa kabutihan. 

2. Ang kaibigan ay maaaring maging isang 
matinding kaaway kong siya ang nagtutulak sa 
pagsuway at di-pagsampalataya kay Allah. 

3. Mag-ingat sa pakikipagkaibigan sa mga di- 
mananampalatya sapagkat maaari silang makasagabal sa 
isang Muslim sa paggawa ng mabuti at pagsunod kay 
Allah. 

27. Ang Pagtitiis 

Ang sabi ni Allah: 

O mga sumasampalataya, magtiis kayo at higitan 
ninyo sa pagtitiis (ang inyong mga kaaway) . • . 

(3:200) 

At tiyak na susubukin Namin kayo ng pagsubok 
na tulad ng pangamba at gutom, pagkawala ng mga 
ari-arian, mga buhay (ng minamahal), at mga bunga 
(ng mga pananim); kaya iparating mo ang 
magandang balita sa mga matiisin. (2:155) 

Ayon kay Suhayb bin Sinan (RA), sinabi ng Sugo ni 
Allah na: Nakatutuwa ang kalagayan ng 
mananampalataya. Ang lahat ng nangyayari ay 
mabuti para sa kanya. Ang katangiang ito ay hindi 
tinataglay ng sinuman maliban sa 
mananampalataya. Kung datnan siya ng kalugod- 
lugod na bagay, siya ay nagpapasalamat (kay 
Allah) at iyon ay mabuti para sa kanya; at kung 

datnan siya ng kasawiang-palad, siya ay nagtitiis at 
iyan ay mabuti para sa kanya. 

Ayon kay Anas (RA), sinabi ng Sugo ni Allah 
(SAS): Si Allah, ang makapangyarihan at 
maluwalhati, ay nagsabing: "Kapag sinubok ko ang 
Aking lingkod sa pamamagitan ng pagbulag sa 
kanyang dalawang mata at siya naman ay nagtiis, 
ang ipapalit ko sa mga mata ay Paraiso." 

Ayon kay Abu Hurayrah (RA), sinabi ng Sugo ni 
Allah (SAS) na : Ang dumarating sa Muslim na 
pagod, karamdaman, pagkabagabag, kalungkutan, 
kapinsalaan, lumbay, pati na ang tinik na nakatinik 
sa kanya ay ginagamit ni Allah na pang-alis sa 
kanyang mga pagkakasala. 

Ayon pa rin kay Abu Hurayrah (RA), sinabi ng 
Sugo ni Allah (SAS) na: Ang pagsubok sa lalaki at 
babaeng mananampalataya — sa kanyang sarili, 
kanyang anak, at pag-aari — ay hindi titigil 
hanggang hindi nakakatagpo si Allah na wala na 
siyang pagkakamali. 

Ang mga Aral 

1. Ang isang Muslim ay hinihimok na magtiis sa 
lahat ng mga nangyayari at mag-ingat na huwag 

maghinanakit sapagkat ito ang dahilan ng pagkawala ng 
gantimpala sa pagsubok. 

2. Ang mga pagkakasala ng isang Muslim ay inaalis 
ng mga pagsubok na dumarating sa kanya. 

3. Ang magtiis upang masunod si Allah at ang 
magtiis upang maiwasan ang mga pagsuway sa kanya 
ay ang pinakamainam na uri ng pagtitiis. 

4. Dapat na masiyahan ang isang Muslim sa 
kapalarang ibinahagi sa kanya ni Allah yamang si Allah 
ay maalam at marunong at Siya ang lalong nakababatid 
sa ikabubuti ng kanyang lingkod. 

